
Te me je 

Ne mislim na ekonomsku krizu, koja svaka- 
ko nije ugodna, jer ona nije baš tako opasna i 
stalna. Mislim onu mnogo težu i stalnu kri- 
zu naših duša. 

Naći će se mnogi, koji će reći: »Kakva kriza 
duša! Glavno je, da se poprave ekonomske pri- 
like, da imamo sve što nam treba uz jeftine ci- 
jene, da imamo dovoljno novaca, pa će biti sve 
u redu.« Mnogi tako 
ne samo govore, nego 
tako i misle, ali se lju- 
to varaju. 

Ogledajmo se sa- 
mo oko sebe, otvori- 
mo oči i bez straha 
gledajmo, što se oko 
nas zbiva. Sve oko 
nas i mi sami, budi- 
mo iskreni, i naši bli- 
žnji i sav život oko 
nas govori, kako 
smo izgubili ra- 
vno v j es j e, kako 
tapamo po mraku. 

Tapamo po mraku i 
ne znamo izlaza iz 
njega, jer smo zabo- 
ravili, odnosno bolje 
reći, jer hoćemo da 
zaboravimo stare tra- 
dicije čestitosti i poštenja, staru vjeru i stari 
moral. 

Na selu se bira »mis« sela i ljepote, a zavidne 
joj konkurentkinje režu radi toga kosu. Mladi 
se učenici i učenice već u desetoj godini ubi- 
jaju radi toga, što su u školi doživjeli neki ne- 
uspjeh. Sudbene kronike novina, a još više sva- 
kidašnje rasprave po raznim sudovima, na 
upravama policije i sličnim institucijama, go- 
vore nam i suviše jasno, kako je teška kriza 
zahvatila dušu svijeta, ne samo onoga u većim 
gradovima, nego i po našim najzabačenijim se- 
lima. 

Nezapamćeni zločini među najbližom krvnom 
rodbinom, umorstva oca, brata, majke, sestre, 
rođenog čeda i slična upravo strašna zlodjela 
pojavila su se i u našim selima na desetke i de- 
setke kuća, pojata i drugih gospodarskih zgra- 

da potpaljuju se radi toga, da se lako dođe do 
novca — do lako »zaslužene« osigurnine. U 
novinama čitamo, kako je momčić od desetak 
godina svog vršnjaka zaklao na paši radi ka- 
kvegod sitnice i slično. 

A maloih ima, koji se u te sva- 
kodnevne »sitnice« zamisle i po- 
misle, kako je teška kriza naših duša, koja je 

zavladala svima na- 
ma, mnogo teža ne- 
go ona kriza, koja 
poskupljuje i otešča- 
va naš život i kruh 
nam svakidašnji čini 
sve mučnijim i gor- 
čim. 

Hodamo svakog da- 
na gradskim ulica- 
ma i susrećemo dva 
potpuno razli- 
čita svijeta: Pas 
na krilu »milostive« 
ima mnogo ljepši i 
udobniji život, nego 
tisuće siromašne dje- 
čice. Susrećemo s jed- 
ne strane ludi i pre- 
tjerani luksuz, a s 
druge strane neza- 
pamćenu bijedu. Pa i 
oni, koji tjeraju luksuz, gotovo redovito se 
dave u moru dugova i neudovoljenih obveza. 
Čemu da uopće i nabrajamo sve ono, što je zla 
palo po našim dušama, kad ionako i suviše do- 
bro znamo, da se svi mi u toj krizi utapamo. 
Zaboravili smo, da je došao dvanaesti čas, da 
se prenemo iz svog mrtvila i da upremo sve 
svoje snage, pa da se dignemo iz zla, koje nas 
svakog dana bije. 

Ekonomska će se kriza nekako 
prebroditi, imat ćemo lakši život nego 
sada, ali što nam koristi sve to, ako i dalje na- 
še duše budu ogrezle u glibu najgrublje mate- 
rije, i ako budemo i dalje živjeli životom, ko- 
jim sada živimo. 

Kriza naših duša baca u dalekoj Americi u 
more milijune bala pamuka, dok milijuni ljudi 
hodaju i zebu goli i bosi, ona spaljuje silne ko- 




MRAVI SU PRIMJER RADINOSTI I SLOGE 
Oni se kođ svakog susrela u radu pozdravljaju, kako nain to prika- 

ličine pšenice i kave, dok mase umiru od gla- 
da, ona i u našim krajevima stvara tipove, koji 
jedne jedine noći probanče u ludo onoliko 
novca, koliko bi moglo kroz dugo i dugo vre- 
mena prehraniti na desetke, a češće i stotine 
siromašnih i gladnih porodica, ona puni zatvo- 
re i truje nevidljivim, a opasnim otrovom cijeli 
naš život. 

Ta je kriza nesmiljeno pogodila sve naše 
humane, socijalne i prosvjetne ustanove. Znamo 
i vjerujemo, da je dinar, štono vele, težak, ali 
čini se, da je on težak samo onda, kad se radi 

0 bilo kakvoj plemenitoj akciji, a inače je on 

1 previše lak. 

Mi možemo popušiti dnevno barem desetak 
cigareta, popiti koju čašu vina ili piva ili ča- 
šicu rakije, možemo od zgode do zgode potro- 
šiti onako nepotrebno i veću svotu novca, zna- 
demo se odjenuti i obući i bolje nego li odgo- 
vara našem stanju, sve bez ikakve utemeljene 
potrebe i opravdanosti. Znamo još mnogo to- 



ga učiniti, Što je skupo, a ne samo nepotrebno, 
nego nažalost i štetno i preko naših sila, ali ne 
znamo ili ne ćemo da znamo, da mali 
dio tih nepotrebnih troškova od- 
dvojimo za dobro svoga naroda. 

Ne radi se tu samo o pojedincima, već naža- 
lost o mnogima od nas, koji smo i previše uto- 
nuli u mutne valove sadašnjice, i koji ne osje- 
ćamo bijede svojih bližnjih, te mislimo samo na 
svoju udobnost i na svoju »sreću«. 

Budimo jači od okoline, u kojoj 
je nešto palo kao rđa po našim dušama. Stre- 
simo sa sebe ono, što nas dijeli od nebrojenih 
četa onih, koji su naša braća i trebaju naše 
pomoći, i ne dajmo da sadašnja kriza duša i u 
nama uduši sve ono, što je plemenito i svijetlo. 

Ne živimo sami na svijetu ine 
smijemo se od čitavog svijeta odijeliti nepre- 
mostivim zidovima. Sudbina milijuna ne smije 
nam biti ravnodušna, jer tu ćemo sudbinu prije 
ili kasnije, morati podijeliti i mi. 



Susret 



Nekom se prilikom upoznasmo s darovitom 
mladom tršćanskom slikaricom. Kada je otišla, 
rasprede se razgovor o njoj i o njenim radovi- 
ma, a kasnije i o njenoj ljepoti. Neke su gospo- 
đe tvrdile, da ranije nije bila tako privlačiva, 
nego da je tek sada našla svoj »stil«, kako će 
se odjenuti. Bila je uistinu jednostavno, ali vrlo 
ukusno i skladno odjevena, a kosu je češljala 
na poseban način, koji joj je veoma pristajao. 

»Ne,« protuslovi netko, »vi se varate. Meni se 
ne čini, da je tu po srijedi kakav stil ili vanjski 

efekat, to bi jedino mogla biti dopuna. Mladu 
slikaricu oživljuje, produhovljuje i poljepšava 
njena žarka, poletna duša, pa ushit i sreća nad 
time, što ćuti, da je na pravome mjestu i što 
svoje zvanje može ispuniti onako, kako si je 
zamišljala, te spoznaja, da je hvala, koju stiče, 
zaslužena. Ranije možda nije bila tako svi jesna 
svoga talenta i napretka u umjetničkom stvara- 
nju, pa odatle proizlazi razlika između »danas« 
i »nekad«. U tom je eto tajna i njene duše i 
njene vanjštine.« 



Kako je kardinal dobio bradu 



Pokojni afrički primas, veliki kardinal La- 
vigerie, nosio je punu bradu. Ta brada ima či- 
tavu povijest. 

Kad je kardinal bio pozvan na biskupsku sto- 
licu u Alžir, opazio je s negodovanjem, da svi 
afrički svećenici nose duge brade. To mu se 
nije nikako sviđalo i on je to i javno nekoliko 
puta izjavio. Svećenici kojih se to ticalo, nisu 
baš bili zadovoljni tim njegovim izjavama; sa- 
mo starješina sjemeništa, koji imađaše najdu- 
žu bradu, bijaše posvema miran. Govorio je 
svojoj braći, neka se smire, jer da će kardinal 
doskora iz temelja promijeniti svoje mišljenje 
o bradi. 

Nakon što je biskup bio ustoličen, krene sta- 
rješina zajedno s kardinalom na njegovo prvo 
službeno putovanje. Kad su došli u jedno selo, 
u kojem su isključivo živjeli urođnici, dođoše 
starješine plemena, koji su starješinu pozna- 
vali već duže vremena, da odlične goste pozdra- 
ve. Dugo su razočarani i začuđeni, pa i uz nesa- 

kriven, sažalan posmijeh gledali glatko obrija- 
no lice kardinalovo i onda udariše u bučne raz- 
govore, koje kardinal nije razumio, jer nije po- 
znavao jezika. 

»Što to oni govore?« upita kardinal Lavigerie 
starješinu. 

»Ah,« odvrati superior, kao da se nalazi u 
neprilici. »To su velika djeca. Ne smijete pri- 
davati nikakvu važnost njihovom brbljanju.« 

»Ali recite mi, što oni govore, htio bi da 
znam!« 

»Dobro, kad baš hoćete,« odgovori superior 
kao preko volje, »ti ljudi ne mogu shvatiti, da se 
čovjek uopće brije; oni smatraju vašu Preuzvi- 
šenost ženskom osobom i vele, da ste vi jako 
lijepa žena!« 

Nakon te zgode dao je kardinal, da mu na- 
raste upravo impozantna brada, koja je dosko- 
ra u čitavoj sjevernoj Africi postala predmetom 
općeg štovanja tamošnjeg pučanstva bez ra- 
zlike. 



Približava se drugo polugodište. Preporučite „OBITELJ" svim svojim poznatima, da je čitaju i da se na nju pretplate! 



Iz dječačkih uspomena 

Kako sam na nogometu slomio ruku 



Nisam ni ja baš uvijek bio zao. Priznajem, da 
sam znao biti neposlušan, silovit i rabijatan, ali 
bilo je i dana, doduše vrlo malo, kad sam bio i 
dobar, pače vrlo dobar. 

Dok sam išao u treći razred pučke škole, do- 
bivao sam od svog učitelja koja dva mjeseca 
svaki dan i prije i poslije podne: ukora, pacaka, 
klečanja i si. A zašto? Evo, kako se to obično 
događalo: Dok bismo mi đaci čekali, da nam 
otvore školu, ili kad bismo iza obuke oklijevali 
ići kući, često su me moji vršnjaci zadirkivali 
rugajući mi se, da imam veliku glavu, da mi je 
brat »kiklop«, iz krsnog su mi imena pravili ru- 
glo, plazili mi jezik itd. A kad bih ja takove 
»junake na jeziku« dobro izmlatio, otišli bi oni 
još zaplakani k učitelju, da me tuže. Taj bi opet 
isplatio mene. Tako je to bivalo po prilici dva 
mjeseca bez prekida, svaki dan i prije i poslije 
podne. Dobri učitelj nije više znao, što bi sa 
mnom. Rekao bi i mom ocu, kakav sam, te mi 
je i kod kuće valjalo »čuti prodiku« i »platiti 
kiriju«. 

No nisam ni ja bio na sve to ravnodušan. Te- 
ško mi je bilo pri srcu, kad bih pomislio na to, 
da sam svojim vladanjem ožalostio svog dobrog 
učitelja i svog dragog oca. Po sto sam puta iz- 
nova odlučivao, da ću se popraviti. »Ali zašto 
mi ne daju mira«, mislio sam, »kad znadu, da 
sam jači od njih i da ću im kosti isprebijati?« 
To mi nikako nije išlo u glavu. 

Pa ipak, znao sam biti i dobar. Tata me čak 
dva puta javno pohvalio. Jednom kod stola re- 
kao je pred mamom i svima: »Danas si zaslužio 
ručak, jer si u podrumu marljivo, slagao drva.« 
Drugi put, kad me zatekao uz knjigu, klikne sav 
radostan: »No hvala Bogu, da sam te bar jed- 
nom ugledao s knjigom u ruci.« Da budem 
iskren, drugi puta i nisam zavrijedio pohvale, jer 
sam pograbio knjigu i brzo je otvorio tek onda, 
kad me prenuo štropot stepenica pod tatinim 
koracima . . . 

Još jedan primjer moje »dobrote« moram vam 
posebno ispripovjediti. 

Već jsmo dvije godine bili u P. Da nađe zdrav- 
lja, boravila je naša majka već nekoliko mje- 
seci kod svoje rodbine u B. Kućanstvo je vodila 
starija sestra. Morali smo je slušati kao majku. 

Jednog jutra pođe moj otac u lov u selo K. 
rekavši, da će se vratiti vlakom pred veće u se- 
dam sati. 

U to vrijeme, ima tomu deset godina, prodro 
je nogomet i k nama. Mene su sinovi naših že- 
ljezničara za nj silno oduševili, te mi nije do- 
skora bilo milije igre od nogometa. Ali otac mi 
je nije dopuštao. Sad, kad je toga dana otac 
otišao u lov, ja sam svoj svagdašnji posao ■ — 
brisanje suda i donošenje drva — hitro svršio 
pa sam se nadao, da će me sestra pustiti na — 
nogomet. Molio sam je najprije jedan sat, za- 

tim samo pola sata. Obećavao sam joj, da ću 
se vratiti prije tatina vlaka. 

Sestra nije znala, kako da me od tog odvrati. 
Rijetki su Dili dam, kad sam bio tako dobar. 
Da me nekako zadrži, tražila je, da učinim još 
ovo i ono. Kad sam i to sve u tren oka obavio, 
nije bilo druge, već da me Jako teška srca, pusti. 

Fotrcao sam na livadu prema »vaktarmci«. 
Kumpamja je bila na okupu te je čekala još sa- 
mo na mene. Postavio sam se na »bega«. Igra 
započne. Nisam imao »posla« te sam htio izvo- 
diti »akrobacije«. Pograbio sam maloga Mirka, 
da ga zavitlam po zraku. Visoko sam ga podi- 
gao, kad li me desna ruka u laktu tako silno 
zaboli, da nn je Mirko gotovo ispao iz ruke, je- 
dva sam ga malo ljevicom zadrzao. 

Zaprepastio sam se videći, kako mi se ruka 
iskrivila. Briznuh u plač, jer me je užasno bolila. 
Uhvatio sam lijevom rukom desnu i poletio kući. 
Dostigao me brat, a i mlada sestra stvori se od- 
nekuaa uz mene. Opazivši, kako mi je ruka na- 
brekla, zaplakaše i oni. 

Trčeći pokraj skretničara, koji je čekao ulaz 
vlaka, čuo sam ga, kako očajno viče: 

»Bože moj! Sto se dogodilo?« 1 zalomivši ru- 
kama uhvati se za glavu: »Uh taj prokleti no- 
gomet!« Nisam izbivao ni deset minuta od kuće, 
a ipak je i to vrijeme bilo dovoljno, da se izna- 
kazim za čitav život. Kad sam stigao kući, svi 
su se oko mene uzvrpoljili. SeSstra je kukala, 
što me je pustila na nogomet. Svi smo se bojali 
tatina dolaska. Što će biti? Što će reći? Joj, joj, 
zlo je zlo! 

Oprali me j presvukli pa hajde u bolnicu. Vo- 
dila me dva željezničara. Do bolnice ima i prije- 
kim putem pola sata. Na po puta, ti nekom po- 
lju, dode nam ususret prosijed čovjek. Naručili 
ga, da mi naravna ruku. Odlučio sam, da ne ću 
ni pisnuti, pa bilo što bilo. Naši me skretničari 
čvrsto pograbili, onaj čiko uhvatio mi jednom 
podlakticu, drugom lakat i stao namještati ruku. 
Bile su to muke, da ti prsne glava. Okretao mi 
ruku na sve strane, istezao je, sve badava — 
zglob ne će da uskoči. 

»De, kušaj sine, možeš li micati prstima!« 

Kršam, mogu. Stari je, čini se, mislio, da ne 
ću moći, ako je kost pukla. Ponovno je pokuša- 
vao, da je namjesti ,ali i opet bez uspjeha. Naj- 
zad zaklima glavom i reče, da se boji, nije li 
možda kost ipak pukla, on da mi pomoći ne 
može. 

Grcao sam suzdržavajući plač. Ali sam se uje- 
dno i veselio, što sam im pokazao, da znam 
trpjeti, a da se ne derem kao lud. 

U bolnici me primi mladi liječnik. Što je mo- 
gao pažljivije, ovije mi ruku i stavi je u pravo- 
kutnu »sinju«. Časna mu je sestra pri tom po- 
magala. Ona me zatim odvede do moga kreveta. 
Da me umiri, prozbori mi par milih riječi te izi- 

đe, da pronađe Štogod jela, jer još nisam bio ve- 
čerao. 

Istom sada počeo sam bolje razmišljati o 
svom udesu. Ma koji me bijes nosio na taj pro- 
kleti nogomet? A znao sam da ga tata ne voli! 
Šta će kazati kada dođe kući i' čuje što se dogo- 
dilo? I opet sam ga ražalostio! Uopće zašto 
sam ja takav? Ne znajući, što bih na sve to, za- 
plačem . . . 

Uto mi časna sestra donese večeru. Tješila 
me, da ću brzo ozdraviti, samo ako budem dobar 
i ne budem plakao. Ona će već kazati tati, kada 
dođe on ovamo, da sam ja dobar, pa će mi tata 
sve oprostiti ... Uz melem tako slatkih riječi 
povečerao sam i zaspao. 

Sutradan probudi me glas mrtvačkog zvona. 
Za čas pronijela se vijest, da je iznenada umro 
onaj mladi liječnik, koji mi je sinoć povezao 
ruku. Pognute glave, tužna srca, zamišljen po- 
đoh u mrtvačnicu, da ga vidim. Ležao je u li- 
jesu pokriven cvijećem i vijencima. Oko lijesa 
su gorjele svijeće. Iza svijeća gurali se ljudi. 
Svačije su usne šaptale vruću molitvu za pokoj 
njegove duše. A ja sam se pitao: Zar je tako 
mali razmak između života i smrti, da onaj, koji 
je jučer još bio čil i zdrav, danas eto nije više 
među živima? ... * 

Tri dana poslije toga otputovao sam s ocem 
u Zagreb, da se ustanovi, da li mi je ruka samo 
iščašena ili je slomljena. 

U zagrebačkoj bolnici milosrdnih sestara pre- 
gledali me na rontgen. Tata i liječnik razgova- 
rali su njemački, stoga nisam razumio ni riječi. 
Kad smo izišli iz tamne sobe za pregled, pogleda 
me otac duboko u oči, kao da mi tim pogledom 
želi prodrijeti do dna duše, i zapita me, jesam 
li dosta jak, da čujem, što je s mojom rukom. 

»Jesam,« istisnuli teškom rukom. 

»Sinko«, izusti ne skidajući oka s mene, »ru- 
ka ti je slomljena.« 

Sav sam zadrhtao. Navrle mi suze na oči i je- 
dva sam se susprezao, da grčevito ne zaplačem. 
Ali više nego išta na svijetu htio sam biti u oči- 
ma svog oca pravi junak. 

Za p6 sata imao sam na sebi odijelo kao i 
drugi bolesnici. Svoje sam stvari spremio u noćni 
ormarić, a tada je došlo najteže: rastanak od 
oca. Kad sam ga jednom rukom ogrlio — dru- 
ga je bila povezana — da ga poljubim, bilo mi 
je, kao da mi neko srce kida. Ali htio sam ostati 
junak, pa ga brzo poljubim i zavučem se u kre- 
vet, da pod pokrivačem, gdje me nitko ne vidi, 
dam oduška silnoj boli . . . 

Četrdeset sam i dva dana čekao, da mi ruka 
ozdravi. Dan i noć mislio sam na svoje kod ku- 
će i čeznuo za onim danom, kad ću opet k nji- 
ma. Svakog su mi dana savijali i istezali ruku, 
masirali je, te sam vazda ponovno trebao poka- 
zati, jesam li slabić ili junak. 

Skoro svaki dan išao sam u bolničku kapelicu 
na sv. misu i blagoslov. Bio je mjesec listopad. 
Jedne večeri mi se dogodilo pod blagoslovom, da 
je, dok sam klečao, došla k meni neka gospođa, 
te će mi tiho: 



»Čuješ, mali, zar ti ne znaš, da se desnom ru- 
kom treba križati, a ne lijevom?« 

»Znam, ali vidite, da mi je desna ruka slo- 
mljena, pa je ne smijem ni maknuti,« odgovorim, 
a ona se u neprilici i zbunjena vrati, otkuda je 
i došla. 

Dok sam jednog dana slušao sv. misu, naje- 
damput kod »Agnus Dei« iznenada zatetura sve- 
ćenik i sruši se pred oltarom. Neki mu ljudi pri- 
skočili u pomoć, žene počele vrištati, cijela se 
crkva uskomešala, i sve nagrnulo na vrata. Taj 
talas naroda upravo me je iznio iz kapelice. Kao 
bez glave jurio sam hodnikom u svoju sobu. 

»Umire svećenik, umire, umire . . .« tutnjilo mi 
u ušima. 

Kad sam se nakon četvrt sata opet usudio u 
kapelicu, dovršavao je sv. misu jedan drugi sve- 
ćenik. Istog sam dana doznao, da onaj svećenik 
ipak nije umro, nego se samo onesvijestio . . . 

* 

Dani su prolazili. Ruka me nije više boljela, 
no nije posve ni ozdravila. Stegnuti sam je mo- 
gao na pravi kut, a opružiti do kojih 160°. Uza 
sve nastojanje liječnika ruka je ostala ista. 

Svim srcem čeznuo sam za kućom. Svake sam 
noći sanjao o svojima. U snu je dolazio po mene 
otac, lice mu se sjalo od radosti, što sam se 
hrabro držao. 

No mjesto oca došao je, da me povede kući, 
moj najstariji brat Ivan. Što smo se više pri- 
bližavali kući, srce mi je življe kucalo. Još izda- 
leka čuo sam akorde glasovira. Kod nas je sve 
bilo veselo, svi su se radovali mom povratku. 
Kad sam stupio u sobu, nastalo je neopisivo ve- 
selje. Svi su me htjeli prvi zagrliti i izljubiti. 
Svi su me pitali za ruku i da li sam sad posve 
ozdravio. Posve zdrav međutim ipak nisam bio. 
Još sam dugo ostao sakat. Kasnije sam sebi ru- 
ku dao ponovno pregledati na klinici, ali mi re- 
koše, da bi mi morali ruku još jednom slomiti 
pa da ponovno zaraste. Meni je bilo dosta i pri- 
jašnje boli, pa nisam želio nove. Osim toga nije 
bilo sigurno, hoće li kost i na taj način pravilno 
zarasti. 

Za cijelo vrijeme mog bolovanja majka mi 
nije bila kod kuće te nije ni znala, što mi se do- 
godilo. Ona je bila na liječenju više mjeseci u 
gradu B. Kad sam se vratio iz bolnice, otišao 
sam k njoj. Neizrecivo sam se začudio, kad me 
je mama u razgovoru sasvim neočekivano zapi- 
tala, nije li mi se dogodilo kakvo zlo, nisam li 
slomio nogu ili možda ruku? Porumenio sam od- 
govarajući mami, da mi nije ništa. U isti mah 
nikako nisam shvaćao, kako je mama došla na 
tu misao. Znao sam dobro, da joj o tome nije 
niko od naših ni riječi kazao. Niko nije ni pisao, 
jer smo s tatinim pristankom tako zaključili, 
da se majka u svojoj bolesti ne žalosti. Ka- 
ko je dakle mama ipak nadošla na to? Jedino 
ovako: Ona je mene, kao i svu djecu, silno lju- 
bila; njezine su misli za vrijeme njene bolesti 
bile uvijek uz nas, pa kad se meni dogodila ne- 
sreća, njoj je to reklo njezino srce . . . 



346 



Izvorni roman „Obirelii“ 



VJEČNA ZARUČNICA 

NAPISALA JAGODA TRUHELKA (Nastavak) 



I Reza je pričala. Frajla ko frajla, dovezla se 
najprije omnibusom u donju varoš, pa ravno 
Grgi. Nijesam bila slučajno kod kuće (o štete 
velike!), dok je on prezao konje. Hoće se fraj- 
li Grgina fijakera, a kod očeva tri para finih 
konja i gospodarskih karuca. No da, bio Grga 
mnogo godina kočijaš u gospodina Konrada, 
dok nije jednom stradao kočijom radi mladih 
konja pa slomio nogu, a gospodar mu onda 
poklonio svoj stari fijaker i dao nešto novaca, 
da počne fijakerski posao i u donjoj varoši, 
kad je već bio i u gornjoj. 

»Baš mu je bilo i zašto. Da je jadan znao . . .« 

»Dalje, dalje,« gonili seke i šakom taru sli- 
nu s usta. 

No indi. Vozi on svoju bivšu frajlu. Onako 
malo po gradu. Kroz čitav grad. Ne pita Grga, 
šta će joj to u radni dan i zašto ne sjedne u 
rođene karuce? Voze se oni dakle tako kroz 
grad, pa gornjom varoši sve do Retfale, i opet 
natrag. Kad oni u tvrđi, a moj se Grga ogle- 
dava, ne će. li je odsjesti pred njenom kućom. 
Ali ona samo rukom zamahne: goni dalje! Ta- 
ko se fijaker nađe taman u gustoj aleji pred 
kalvarijom. Kad li odjednom tresne u kočiju iza 
njega, da su konji prestrašeno poskočili i Grga 
umalo ne spao sa sjedala. Grga jedva zaustavio 
kola i kad pogleda iza sebe pod krov, a tu se 
frajla uvalila u dno kočije sva krvava ... I da- 
bome bila mrtva. Nanišanila na slijepo oko . . . 

»E, e, žalosti i sramote, tugo moja! Eto ka- 
mo vodi griješna ljubav . . .!« 

Dok se tako pretresali sve na tanko i široko 
kroz sito i rešeto grješnici i oni, koji bi to mo- 
gli postati, došao neopazice Kumandrija, jer je 
brava na kućnim vratima bila dobro nauljena 
da ne buni škripom bolesnicu, a čovjekoljubivo 
društvo u sobi tako zaokupljeno važnim svojim 
razgovorom, da ga nitko nije ni čuo dolaziti. 
Htio je već i da se okrene, kad je ugledao to- 
like žene, no ostade, čuvši, o čemu se razgovara. 
Prvo mu je bilo, da iz zaklona iza vrata po- 
gleda spram bolesnice. U tami spuštenih zavje- 
sa sablastivo se bijelio krevet i na njemu crni 
vijenac bujne kose oko prebijela lica. Najprije 
nije ništa primijetio na bolesničkinom licu osim 
dugih crnih trepavica i više njih dva crna lučca 
obrvica. Ali kad mu oči navikoše na polutamu 
i on vidio, kako se na licu pojavljivali svi zna- 
ci nemira, bolne napetosti, straha i užasa, nije 
mogao da obastane, nego naglo prestupivši prag 
i umjesto svakoga pozdrava, kako je već jed- 
nom učinio, rekne odrešito, ma da i u po glasa: 

»Dosta je naklapanja, selite. Hoćete 1 je prije 
reda da otjerate u grob?« 

Žene, iznenađene i smetene, najprije se zgle- 
dale ko u čudu, a onda se polako, sve jedna po 



jedna digoše i s uvrijeđenom šutnjom udaljiše. 
Kad su bile pred kućom, stane ih graja, šta su 
eto opet doživjele! Sramota, gdje u tuđoj kući 
gospodari momak, ni rod ni vjenčan. Šta samo 
misli ta Lulićka, gdje joj je obraz i poštenje. 

Andrija je stajao pred bolesnicom i zabrinut 
gledao u nju tarući joj znoj sa čela. Osjetivši 
dodir Marica trudno digne kapke i pokaže po- 
gled, kao da joj je duša već bila onkraj ovoga 
svijeta. Pogleda u Andrijiu tako krotko i bol- 
no, da ga je zazeblo u srcu od smilovanja i želje, 
da pomogne. Ali kako? Kako očuvati jadnu do 
smrti izranjenu dušu, da ostane neozlijeđena, ne- 
vrijeđana, dok je još makar i u lomnom tijelu? 

Debele kapi suza počele da se toče niz lica. 
Između usana, od vrućine izgorjelil, zablistali 
bijeli zubići, kad je i ne zaustavljajući plač, ti- 
ho zajecala: 

»Andrija, brate, je li zaista tako težak grijeh 
voljeti tuđega čovjeka? Ima li za to oproštenja? 
Ako nema, teško onda mojoj griješnoj duši.« 

»Umiri se, Marice,« Andrija će potresen po- 
loživši svoju ruku na nemirne prstiće, što su 
sve nešto tražile po pokrivaču. — Bog je velik 
i milosrdan, a ti si dobra i čestita. A ako ti je s 
voljom, da se ispovjediš, ići ću po gospodina 
župnika.« 

Ona samo zatrepti dugim crnim trepavicama, 
da pristaje. 

Andrija se odmah spremi na put. No prije još, 
skine sa zida krunicu sa velikim križem, omota 
je Marici oko prsta i rekne: 

»Evo ti patrica, pa se moli, dok se vratim.« 

U kuhinji rekne Lulićki, da će po župnika. 
Vrijeme je. A može i da joj odlane . . . 

Lulićka sakrije lice u pregači i prigušeno za- 
leleće. 

»Jao jadna ja nesretnica, nesretnica.« 

»Nemojte, strina,« nehotice rekne Andrija 
blaže, »nemojte da vas čuje. I kako rekoh, mo- 
že biti, da ga i ne nađem kod kuće, otići ću on- 
da u grad po fratra.« 

»Ah, da, idi samo. I bog ti platio. Šta bi ja sa- 
da, da tebe nema! O jadna, jadna!« 

Bili su već na trijemu. 

»Tako sam ti danas puna brige,« nastavi ucvi- 
ljeno, susp režući se, da govori tiše. 

»Ništa mi se danas ne sviđa. Bila je čitav dan 
neobično nemirna. Sve nešto buncala, da zviždi 
od Drave, pita, ne ide li lađa. Ta kakva lađa, 
kakvo zviždanje, Bog s tobom, kćeri moja. Ali 
ona čuje i svom silom hoće da ustane i da siđe 
s kreveta, trabunjajući o toj nekakvoj lađi.« 

Sutradan u jutru Marica se ispovjedila i pri- 
čestila. I kao da joj se pročistila nesamo duša 
nego i bolesna krv, ona se po svemu pokazala, 
kao da joj je bolje, o mnogo bolje. Čitav je 

dan bila pri sebi, iako nije gotovo ništa ni go- 
vorila, niti štogod željela. Ležala je većinom 
mirna i smireno piljila u sliku više kreveta. Sa- 
mo jednom rekne materi: 

»Mati, raste li to Drava? Bit će opet poplava. 
Znaš kao onda. kad sam još bila mala, pa smo 
se u čamcu selili, iz ove kuće ujni sve između 
kuća po Dravi.« 

Sačuvaj nas Bože još i te nevolje!« klikne 
mati. 

Pod veče sjedio Andrija čuvajući kao svaki 
dan bolesnu drugu i slušao, kako se ona lijeno 
ispovjedila pa mu povjerila, da nije grijeh lju- 
biti, samo željeti je grijeh! I tu duboko uzdahne, 
uzdahne tako, da je izazvalo i u tihoga čuvara 
pritajen uzdah. 

Ali ne, on više ne muči muke zbog sebe, ne iz- 
mjenjuje više u sebi bol sa bijesom nad supar- 
nikom i nevjernikom. Ta. on je osjećaj ljubo- 
more već jednom svladao, kad je ono slušao 
priznanje jedne čiste duše, u neznanju izušćenu 
ispovijed djevojačke tajne, što mu se učinila 
kao čudesno objavljenje. I on se s tom ispovi- 
ješću već i saživio još i prije, nego što je iz 
ustiju samrtnice čuo, da ljubiti nije grijeh, pa 
se njegova beznadna, jedva i priznavana ljubav 
rasplamsala na ognju toga čistoga osjećaja, ra- 
sla i bogatila i izgubivši sve tjelesno uzdigla se 
u jasnost duha, koja je prosijavala iz djevoja- 
čkog prebijelog lica tajanstveno kao zraka iz 
vječnosti. 

Ali kušnje ipak još nijesu prestale. Zamalo se 
dizala vatra u bolesnici, ne doduše jaka, ali ipak 
tako, da se krv — s ono nekoliko kapi, što su 
se još držale u tom krhkom tijelu — uznemirila 
i pokrenula življe micanje usana — jedino žar- 
ko crvenilo u samrtnički blijedom licu. Najprije 
je bio poluglasan, nerazumljiv šapat, onda do- 
malo stvore se slogovi i riieči, dok najposlije 
ne pređoše u tihi cvrkut — ah već toliko oronuo 
i bolećivo, da je cijepalo živo srce slušača. I opet 
ona jedna pjesma naročita, ko izabrana, da pro- 
budi u njemu stare jade i raskopa prošle rane: 

»Oj jesenske duge noći . . .« 

Bio se već digao, da Maricu probudi i da je 
trgne iz bunila, no onda skrušeno sjedne ponovo, 
sklopi ruke na koljenima, spusti glavu i sluša- 
jući to tako kobno samrtničko pjevušenje pu- 



Osobito pazite što bolesnik pije! 

Ako Vam je ikako moguće, dajte mu za 
zdravlje i užitak fim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 



stio da teku suze, kakove oči njegove još nijesu 
kvasile. 

IX. 

Lulićka je svršila svoj posao. Izglačala jedno 
rublje, drugo složila, treće nakvasila i pokadšto 
prilazila Marici, koja se činila, da tvrdo spava. 
Košulja joj se na prsima lagano dizala i spu- 
štala, a na poluotvorena usta izlazio tanak pra- 
men topla daha. 

»Hvala Bogu,« pomisli mati donekle smirena, 
»možda ie taj san dobar znak.« I podala se pu- 
stoj nadi u svoj svojoj beznadici. 

Pošto još sve uredi za noć i nešto pojede 
večere, popije čašu dvije vina — jer napokon, 
tko teško radi, treba mu i snage — raspremi 
svoj krevet, zapali još u čaši noćni žižak, za- 
kloni ga starim kalendarom i onda sjedne uz 
lojanicu, da još pokrpa po koji kvar na rublju, 
prije nego što će se prati, a da je mogla po- 
gledom zahvatati i bolesnicu u krevetu. Tako 
ie naizmjence šila, nad Maricom bdila i čekala 
Andriju, koji je znao nekad i do kasnije doba 
noći da dođe, pa zato i nije zaključala kapiju. 

Međutim poslovi, kod kojih se moralo sjediti, 
Lulićku iza malo upravo neodoljivo guraju u 
san i bez vina i bez rakije, a kamo li nakon 
dana, koji je besprekidanim radom već počeo 
iza ponoći. 

Trudila se iz petnih žila, da ostane budna. 
Ustajala i prilazila kćeri, no svaki put glava te- 
ža, a noge tromije. I u tom, kad se ponovo vra- 
ćala poslu i našla se pored svoje postelje, ne- 
što je tako neodoljivo povuklo, i žena, premo- 
rena i obladavana snom, povali se na jastuke 
s posljednjom jasnom mišlju: »Samo nekoliko 
časaka!« — zaspi i zamalo napuni kuću zvon- 
kim hrkanjem, koje je nakon nekoga vremena 
prelazilo u tiho gudanje, dok se nije najpo-- 
slije slijevalo sa tišinom noći i spavačicu sve 
dublje uvlačilo u carstvo sna. 

Potuljeno sviietalce žiška širilo ie pitomu 
prijatnost, u kojoj su tonule stvari i predmeti 
i pričinjali se kao usnula bića, čudna ali i do- 
maća, pouzdana, koja će svaki čas progovoriti 
iza sna i pričati čudnovate priče. 

U to i tišini sanja i snova polako došetaju 
onda slike i lica, klupčaiu se i rasklupčavaju, za- 
okupe duh, zapale i dignu iznova srce, koje 
ie već bilo spremno, da se smiri zauvijek. I sve 
žešća biva navala osjećaja, nastala oonovna bor- 
ba. pošto je već bila izvojevana i dovoievana, 
a želje i prikori, žudnja i kajanje kovitlale se 
šarenom gužvom tlapnje. Marica se počela ne- 
mirno bacati po krevetu. Kadli odjednom naglo 
digavši glavu stane prisluškivati širom otvore- 
nih očiju. 

Ne, to nije bila tlaDnia. Diglo iu je, i ona 
se uspravila kao u najboljem zdravlju. Ne, ona 
se ne vara. Zazviždilo je. dva puta oštro i jasno. 
Zazviždilo s Drave. I onda zvalo, sasvim razgo- 
vijetno zvalo: »Marice, gdje si?« Baš kao ne- 
kad, kad bi se dieca igrala skrivača. I Marica 
je zdrava, i ona je budna i jaka! Odmah će se 
odzvati pozivu. 

U polumraku sobe ocrtavale se dvije 
crvene plohe na zidu iza crvenih zavjesa na 
prozorima, izvana osvijetljenih mjeseči- 
nom. Iz drugoga kreveta čulo se jednovito 
disanje materino. Na ormaru skokojno 
svjetulucao žižak iza zaslonka. Sve se vi- 
di točno. I sve se čuje oštro. 

Zvizne ponovo. Jasno. Zove. Da, da. To 
nju zove. Nije li rekao: doći će, provest će 
se lađom niz Dravu, ispred njena prozora? 

A sada se javlja, da dolazi, da je još jed- 
nom vidi, da je . . . 

Jača sila digla Maricu s kreveta, nosi je 
kroza sobu, u čarape obuvene noge ne 
osjećaju hladovinu zemlje ispod ponjava, 
ona prolazi ko po danu i u najboljem zdra- 
vlju mimo zaspalu mater pa kroz kuhinju, 
na trijem i sve se brave otvaraju ili su i 
otvorene, ko kad je valjda Lulićka mislila, 
da kraj bolesne djevojke nije više potrebno 
kuću naročito zaključavati. 

Dvorište svijetlo kao u po dana. Pred Mari- 
com se našao kućni prag, ali je nije zaustavio. 
Držeći se dovratka oprezno i polako se spusti 
niz dvije-tri stepenice. Sve je tiho i pusto. Pred 
očima pukla prozirna noć, po njoj bježala ta- 
mna vodena poljana kao crno razliveno srebro 
sve s jedne strane na drugu, a čelom sjajucka 
i titra i zove. Gore uz vodu crne se čamci, spa- 
vaju lađe drvarice, vodenice šute, a rijeka se 
valja golema i strašna niz vodu i krije hiljadu 
stravičnih tajna. Valja se i dere, raste i buja i 
još malo, zapljuskivat će i ljudske pragove, pro- 
valiti u l judske stanove . . . 

Marica pruža ruke ususret onome žaru, što 
se sada s onkraj vode prebacio preko rijeke kao 
golema plamena greda. Ispred toga žara izvije 
se odjednom lik veličajan, divan. Oko njega sa- 
vio _ se vijenac zlatnih kopalja, zavijori plašt 



OVAKVOM SE SPRAVOM U ZEMLJAMA PRIMITIVNE KULTURE 
PRAVI MASLAC 

crven kao krv, a sred bijele halje plamti na gru- 
dima goruće srce. Marica sve jače pruža ruke, 
oko nje se rasula vrana kosa, oči se šire, iz gru- 
di se otkida vapaj: 

»Isuse, evo me!« onda zakorači i ostalo odne- 
soše valovi rijeke. 

U istom se hipu probudi Lulićka. Kao da je i 
nju digla nečija snažna ruka. Osjetila je studen 
na golim ramenima. Pogleda u nedoumici oko 
sebe. Kad li vrata sobe otvorena, a kroz kuhinj- 
ska prosulo se svijetlo mjesečine u tamni pro- 
stor. 

Žena skoči i krene pogled na kćerin krevet. 
Prazan je. Odmah je shvatila. Nesretnica, ipak 
se izmakla. Nagne napolje kroz trijem, pa pred 
kuću. Svijetlo kao po bijelom danu, 

(Nastavit fe sr I 






ANKETA „ OBITELJ I “ 

MOJE ZVANJE 
Br. 24. 

»Ja budem učiteljica«, bio je odgovor male 
seljačke trogodišnje djevojčice na postavljena 
pitanja susjeda: »Kaj buš ti, dok odrasteš ? Od- 
govor je uvijek na licima prisutnih izazvao smi- 
jeh, ne samo radi nepravilnosti izgovora, već 
i radi nemogućnosti izvršenja same želje. 

Ipak pregurala je sve moguće neprilike, upo- 
znala život instruktora bogate, razmažene dje- 
ce, zasladila svoju želju godinama čekanja na 
mjesto, dočekala vrijeme, kad će moći u časti 
činovničkog pripravnika posijedjeti, da za to 
bude iznenađena drugim većim djelom moćnih 
Zeusića: spašavanjem neuposlenih nekim amand- 
manima, i napokon postala učiteljica. 

Slika se djetinjstva povratila. Tek mjesto ne- 
kadanjih knjiga stojim pred živim knjigama: 
djecom svog naroda. I čitam iz tih knjiga. Či- 
tam iz blijedih, slabo ishranjenih, često umornih 



i neprospavanih lica, iz jadno ogrnutih tjele- 
šaca, iz očiju, u kojima se mnogo puta ogleda 
tužno djetinjstvo, iz jadnih zalogaja tvrdoga 
kruha. Čitam o bijedi, neznanju, neshvaćanju, 
nečistoći, nehaju, katkad i neradu; o svemu, što 
bije njih i njihove najbliže. Katkad stanem u či- 
tanju. Imade tu kojekakvih nečitljivih slova. 
Treba ih odgonetnuti. Imade stranica praznih, 
loše napisanih, nepotpunih. Treba ih ispisati, 
štošta izbrisati, mnogošta nadopuniti. Imade i 
veselih, čisto i nježno ispisanih, koje razvase- 
ljuju i daju volje za rad. Sve to čitam, trpim i 
radujem se s njima. 

Djeco moja, drage moje knjižice! Pročitane, 
čitane i još nečitane! Kako mnogo bih htjela 
znati, moći, smjeti pa uvijek i htjeti, samo da 
vaše stranice budu ispisane najljepšim i najpra- 
vilnijim slovima, najboljim i najdubljim sadrža- 
jem, najvećom i najčistijom srećom, koja čo- 
vjeka može da ispuni! V. Budak 

Šta to ima tata? Dođi, tata, bliže ! Hahahaha I 

PRVI FILM M\LOQ JEDAMAESTMJESEĆNOG NIKOLE (T A V I L A) JA N DjR I Ć A 

Foto „ Obitelj " 



Dajmo djeci na krstu hrvatske zaštitnike 

Napisao Dr Josip Andrić 



Na krstu dobiva dijete ime, a 
uz to ime i nebeskog zaštitni- 
ka. Obično je djetetovo ime 
uzeto od imena tog svetog za- 




MALI NIKOLA MATASOVIĆ, 
sedmo dijete književnika Antuna Matasovića, 
prvi imenjak bi. Nikole Tavilića 



štitnika. Ali često se djetetu 
daje koje narodno ime, a uz to 
onda još i jedno svetačko: po 
narodnom se imenu dijete zove, 
a svetačko ime mu samo ozna- 
čuje njegova svetog zaštitnika. 

Sveci, koji se odabiru na kr- 
stu djeci za zaštitnike, općenito 
su poznati. Neki krajevi kod 
nas ne obiluju baš velikim izbo- 
rom tih Svetaca, onda prevla- 
dava prevelika jednoličnost u 
krsnim imenima, a to je i za 
praktični život nezgodno. Bolje 
je svakako, da svaki čovjek ima 
drugo krsno ime, nego da je na 
primjer svaki deseti Antun, Jo- 
sip, Mato, Luka, Duka itd. Sve- 
taca ima, hvala Bogu, golem 
broj, pa eto i golemog izbora 
imena.. A kad još uzmemo u 
obzir i narodna imena, za koja 
je sam pokojni Papa Pijo XI. 
preporučio, da se daju djeci uz 
koje svetačko ime, onda je izbor 
imena doista obilan, te se lako 
može izbjeći, da se imena po- 
navljaju. 

Kod izabiranja krsnih imena 
i krsnih zaštitnika kod nas je 
Hrvata najveći nedostatak u 
tom, što svojoj djeci uopće ne 
dajemo za zaštitnike svete Hr- 



vate niti im po njima dajemo kr- 
sna imena. Ako se nekom dade 
krsno ime Marko, to će dakako 
biti po evanđelisti Marku (25 
travnja), a nitko se ne će sjetiti, 
da bi se to isto ime moglo dje- 
tetu dati i po bi. Marku Križev- 
čaninu, pa da mu taj hrvatski 
Blaženik bude zaštitnik i da po 
njemu slavi svoj imendan 7. 
rujna. Slično se ime Nikola daje 
po biskupu sv. Nikoli (6. prosin- 
ca), a nitko se ne bi sjetio, da 
to ime dade po Hrvatu bi. Niko- 
li Taviliću (14. studenoga). I 
tako je to i s drugim svetim 
Hrvatima, a to je naš velik vjer- 
sko-nacionalni nedostatak. 

Hrvatskoj djeci treba na kr- 
stu dati hrvatske zaštitnike. Naj- 
bolje je uz jedno narodno ime 
dati i ime jednog hrvatskog 
Blaženika. To neka se uvede, 
pa će to biti opet jedna lijepa 
manifestacija naše ljubavi pre- 
ma onomu, što je hrvatsko. Ne- 
ka i naša djeca znadu, da su ih 
roditelji iz te nacionalne ljubavi 
stavili pod zaštitu svetih Hrva- 
ta, kojih sveta zaštita nije nima- 
lo manja od zaštite drugih Sve- 
taca. 

POSVETILA SAM SE BRIZI OKO MALOG DJETETA 

ke za djecu. Zatim su u idealnoj službi dje- 
ce brojne učiteljice dječjih zabavišta, koju 
su u gradovima i te kako važna. Tu se po- 
činje formirati socijalna duševnost grad- 
skog djeteta. Otac i mati, gonjeni nesmi- 
ljenim gradskim životom po poslovima, 
koji ih trgaju od djeteta, ne mogu djetetu 
dati sve ono, što bi morali i mogli, kad bi 
im život normalnije tekao. I eto tu dola- 
ze kao prava blagodat dječja zabavišta. 



NAJLJEPŠE JE ZVANJE SLUŽBA MALOM DJETETU 



V službi djece 



Napisala Lf'idmila Vršovski 



Za svako je žensko biće od prirode najdivnija 
služba: služiti djeci. Majka sva živi za svoju djecu. 
To je njeno određenje. To je najuzvišeniji smisao 
svih njenih misli, svih njenih težnja, svih njenih na- 
stojanja. 

No i ono žensko biće, koje nije majka, osjeća po 
prirodi u dnu svoje duše posebno neko milje, kad se 
može baviti djecom. Djeca privlače već srce svake 
djevojke, pa svaka djevojka po prirodnoj svojoj 
sklonosti naginje k djeci i voli se baviti djecom. Dje- 
vojka, koja ne voli djecu, odaje oporost svoje duše, 
i takva djevojka, ako na njoj primijetimo tu njenu 
odbojnost od djece, i nehotice budi u nama neki 
osjećaj, koji nipošto ne možemo zvati simpatijom 
prema njoj. Osobito gradski život otuđuje ženska 
srca djeci, pa se u gradovima već među djevojka- 
ma opaža, da se odbijaju od djece, da se ne vole 
baviti djecom. Grad time 
ubija temeljni ženski osje- » 
ćaj, pa nije čudo, što ta- I ( 
kve djevojke, kad se uda- ] ' 
du, zaziru i od majčinstva. ' 

To je onda pravo proklet- 
stvo, koje prati takvu že- 
nu kroz sav život. 

Naprotiv ima mnogo do- 
brih djevojaka, koje i svoj 
djevojački život stavljaju 
u službu djece te u tom na- 
laze svoju najveću mladu 
životnu radost. To ju one 
siromašne djevojke, koje 
idu u službu obiteljima s 
brojnom djecom, osobito 
one, koje služe kao djevoj- 

Slika desno : 

U DJEČJEM ZABAVIŠTU 
Kako djeca rado slušaju, kad im nji- 
hova učiteljica u zabavištu priča sva- 
kojake lijepe priče, koje zaokupe svu 
dječju dušu 
Sve tri slike foto Ufa 




Roman , Obitelji 



CRNI DVORAC 



FRANCUSKI NAPISALA M. DELLY — PREVODI ZLATA L. P. 



»Znao sam, gdje stanuje svaki od onih, koji su 
služili u dvorcu Saillesa, kad se u njemu nalazila 
gospođa Vaulan. 

Kad je Gislan navršio osmanaest godina, osta- 
vio sam ga sama u Americi, a ja sam se nastanio 
u Francuskoj. Ovdje sam pažljivo bdio nad oni- 
ma, koji bi jednoga dana imali biti svjedoci 
proti zločinkama. Jednome od njih, koji se na- 
lazio u novčanoj oskudici, dao sam potrebitu 
svotu, da ga izvučem iz neprilike; drugome sam 
napravio veliku uslugu; trećemu sam spasio si- 
na. A u zamjenu za sve to oni su mi pričali neke 
stvari i osvjetljivali neke moje sumnje, a ja sam 
sve njihove važnije izjave zabilježio. Naveo sam 
ih i na to, da potpišu sve, što su mi pričali, i da 
mi obećaju iskreno izjavljivanje o činjenicama, 
kad jednoga dana budem mogao dovući pred 
sud one dvije zločinke. 

Prošle godine morao sam još naći Bertinu, 
sobaricu gospođe Vaulan. Od nje sam očekivao 
vrlo važne izjave, jer sam s razlogom vjerovao, 
da će ona mnogo toga znati i da sigurno nije 
bila jednostavna posmatračica u onome gro- 
znom zločinu... Ona je napustila dvorac Sail- 
lesa malo vremena iza smrti gospođe Vaulan te 
se udala za nekog činovničića u Perigueuxu. 
Kroz malo godina svog službovanja bila je ste- 
kla svoticu mnogo veću, nego što je iznosila 
čitava njezina plaća ... To je jedna značajna 
činjenica. A pored toga, ima i još jedna zani- 
mljivost: gospođa van Hottem se i sada, kad 
nije bila u dvorcu, brinula za nju te je otpre- 
mila nju i njezina muža čak na Javu i tu im 
omogućila vrlo bogat život . . . Gospođa van 
Hottem nekako se osjećala sigurnija, kad je 
znala, da se Bertina tako daleko nalazi . . . 

No na Javi nije za njih bilo trajne sreće: do- 
skoro umre muž! Bertina zato ostavi Javu, a ja 
kroz više godina nisam mogao baš ništa o njoj 
doznati . . . Tek pred dva dana iza tolikog uza- 
ludnog traženja doznao sam, da se nalazi ovdje 
u blizini sa svojom kćerkom te da živi u naj- 
većoj bijedi . . .« 

»Ja je poznam!« upadne mu Stanislav u ri- 
ječ. 

On je čitavo vrijeme šutke slušao, začuđen i 
iznenađen. Jedino su mu oči blistale i na nepo- 
mičnom licu izražavale sađ čuđenje, sad stravu, 
sad prijezir, sad bijes. 

Starac polako ustane i reče teškim glasom: 

»Vi ste dakle već shvatili, da Stanislav Du- 
gand ne postoji i da je ovdje samo Gislan Mor- 
nelles, plemeniti Vaulan, vojvoda od Saillesa — 
i njegov najpokorniji sluga . . . Martin Regent.« 

Stanislav ustane također, uhvati starca za 
ruke i srdačno ih stisne. 



(Nastavak) 

»I vi ste to sve učinili za mene? Kako da vam 
za to naplatim? To su nečuvene stvari . . ., a 
ipak... ipak sada se sjećam mnogih zgoda, 
koje prije nisam mogao shvatiti ni razjasniti . . .« 

»Ja vam imam dati neke dokaze,« reče starac. 

Izvuče tada iz džepa neku kutijicu i pokaže 
Stanislavu zlatni lančić, na kojemu je visjela 
jedna medaljica i jedan medaljon. Otvori meda- 
ljon: s jedne strane bila je slika dječaka, ko- 
jemu je inžinjer posve sličio; s druge strane pi- 
sala su ova imena: R. d i Vaulan — A. d’ 
E r q u e s, a iznad njih: Gislan. 

»Kad sam vas ugrabio u dvorcu Saillesa, ima- 
li ste ovo okolo vrata. Osim ovoga sačuvao sam 
i odijelce, koje ste onda nosili, kao i rublje s 
inicijalima vaše majke . . .« 

»Moja majka!« prošapće mladić drhtavim gla- 
som. »Jadna mučenica! . . . Sada tek shvaćam 
onu nagonsku odbojnost, koja me tjera od ba- 
runice, i onu odvratnost, koju osjećam prema 
služavki sa Jave . . .« . 

»Ja se bojim, da one štogod sumnjaju, jer 
silno sličite svome ocu. Zato se treba požuriti i 
na svaki način natjerati Bertinu da govori.« 

»Mislim, da ćemo s novcem to vrlo lako po- 
stići .. . Vaše je otkrivenje došlo tako neočeki- 
vano, te ne znam, da li sanjam ili je sve to 
zbilja . . .« 

Mladić se spusti na stolac i dugo ostane ne- 
pomičan, s čelom stisnutim među rukama. Nasto- 
jao je, da sredi svoje misli, koje su mu se usko- 
vitlale iza starčeva objašnjenja. . . . Odjednom 
podigne glavu i opazi Martina Regenta, kako 
još uvijek stoji na nogama, hladan i ozbiljan 
kao uvijek, te ga promatra radosnim svojim 
pogledom . . . 

Stanislav ponovo skoči i stisne ruke dobrom 
starcu govoreći: 

»Moj dragi, moj junački zaštitniče! Vi ste mi 
spasili život žrtvujući svoju slobodu i svoj život. 
Za mene ste bili kao otac i majka ... Ja nemam 
riječi da vam dovoljno zahvalim, ali se nadam, 
da ću vam moći dati dokaza o beskrajnom svom 
priznanju obasipajući vas svojim najljepšim si- 
novskim osjećajima. A ako vas i ne mogu na- 
zvati ocem, vi jeste i uvijek ćete za mene ostati 
moj mili stric Hadrijan!« 

Duboko uzbuđenje odražavalo se na inače 
oporom licu Martina Regenta. Na čas je ostao 
bez riječi, a zatim reče dostojanstveno i od- 
lučno: 

»Gospodine vojvodo, ovdje ja više ne mogu 
biti stric Hadrijan, nego samo pokorni sluga 
svome gospodaru . . . Molim vas, da tako bude!« 
nadoda opazivši, da Stanislav protestira protiv 
tome. »Služiti vama i obasipati posebnom pa- 
žnjom vas — posljednjeg Mornellesa, kojemu 







sam posvetio čitav svoj život, eto to je za mene 
prava sreća. Zar ne, da mi tu sreću ne ćete odu- 
zeti?« 

»Ne, to je nemoguće! To ne mogu dozvoliti! 
To ne može biti!« 

»Ali to je posve logično! Svak na svoje mje- 
sto u svijetu — eto to je prava mudrost. Za 
vas ću biti Martin, vaš stari Martin, koji samo 
jedno želi: da vas vidi, kako nastavljate slavnu 
tradiciju svoga roda. Baš zbog toga sam htio 
od vas stvoriti čovjeka savršene tjelesne i du- 
ševne ravnoteže; čovjeka, koji će bolje od ikoga 
znati držati svoje mjesto u svijetu.« 

»I baš zato moje priznanje prema vama mora 
da bude još veće!« 

Stanislav naglo stane. Pogled mu je pao na 
zlatni lančić, koji je još uvijek imao u rukama. 
Dugo je gledao u medaljicu: bila je zlatna, glat- 
ka, s jedne strane na njoj nalazila se slika Dje- 
vice Lurdske, a s druge je strane bilo napisano: 
»O Marijo, bez grijeha začeta, moli se za nas, 
koii se k tebi utičemo!« 

Stanislav svrati pogled prema starcu, koji ga 
je promatrao s nekim čuđenjem. 

»Kad sam imao ovaj lančić, znači, da sam 
bio katolik . . .« 

»Da, gospodine vojvodo, bili ste katolik, kao 
što ie bila sva vaša obitelj.« 

• »A zašto onda . . .?« 

Lice se starog Martina namršti, a pogled mu 
postane opor. 

»Zašto sam vas odgojio bez vjere? Zato — - 
jer sam vidio one dviie nesretnice i zločinke, 
kako pretjeravaju u pobožnosti, pa sam ja ne- 
vjernik osjetio silnu odvratnost prema svakoj 
vjeri. I mislio sam: Kad bude velik, neka sam 
izabere vjeru, koju hoće; ja se ne ću za to bri- 
nuti, a on može biti pošten čovjek, ako i ne 
ide na misu — kao što ide ono pakleno stvo- 
renie, koie se zove barunica van Hottem.« 

»Šta? Jer se jedna zločinka pretvara i sveto- 
grdno skriva iza vjerskih čina, vi prelazite pre- 
ko tolikih kreposti i tolike plemenitosti, koje je 
viera stvorila? Ona ista vjera, koja pripada mo- 
rim pradjedovima i mojoj majci? Kad sam bio 
kršten, morao sam primiti i pravi kršćanski od- 
goj! ... No molim vas, nemojte moje riječi uzeti 
kao prijekor!« poviče mladić vidjevši, da se lice 
Martina Regenta namrštilo od tuge. »Vi ste ra- 
dili. kako ste najbolje znali!« 

»Da, gospodine vojvodo, sve sam radio s naj- 
boljom nakanom i pod doimom užasa, koji su 
na mene proizvele one pokvarene osobe. Od- 
onda sam u više navrata mnogo razmišljao te 
sam se pitao, da li zlo radim i da li radim proti 
volji vaše majke, koja bi zastalno od vas bila 
stvorila dobrog kršćanina... Kasnije sam imao 
sreće, da susretnem stvorenja, koja su doista 
bila duboko religiozna . . .« 

»Obiteli Landies, zar ne?« zapita veselo Sta- 
nislav. »I jer o njima govorimo, mogu vam reći, 
da doista ne vidim razlog, zašto biste se vi mo- 
rali protiviti mojoj nakani, da zaprosim ruku 
gospođice Natalije.« 



»Kako, gospodine voj- 
vodo? Vi biste mogli 
stupiti u rodbinske veze 
s najodličnijim francu- 
cuskim obiteljima, što 
bi i bilo u skladu s va- 
šim položajem. Pa ka- 
ko da i pomislite na tu 
gospođicu, koja je do- 
ista vrlo dražesna, ali 
koja je po rođenju pre- 
ma vama na vrlo niskoj 
društvenoj stepenici te 
zauzima u životu posve 
podređen položaj?« 

»Rad nije sramota i 
nikoga ne ponizuje! To 
znate i vi, jer ste me po- 
stavili na položaj, da 
mogu zarađivati za sva- 
kidašnji život. A koliko 
je plemenitaških gospo- 
đa u nemirnom revolu- 

cionarnom razdoblju 

moralo priskrbljavati za svakidašnji kruh sa 
službama, koje su bile još mnogo niže nego što 
je služba gospođice Landies?! Ta gospođica pri- 
pada staroj činovničkoj obitelji, koja je bila u 
rodu s najboljim lozama. A iskreno vam velim, 
da me na koncu konca sve to i ne zanima — pa 
postao ja vojvoda od Saillesa ili ostao obični 
Stanislav Dugand, ne ću uzeti drugu za ženu, 
nego moju dragu Nataliju!« 



Na starčevu licu pojavi se očito nezadovolj- 
stvo. 



Stanislav je to opazio te nastavi: 

»Vidim, moj dragi stari prijatelju, da vam se 
to ne sviđa! No vi mi želite dobro, pa pro- 
mislite, da je u tome moja istinska sreća... I 
kažem vam, da bih se prije odrekao svog vojvod- 
skog naslova i bogatstva nego svoje Natalije!« 
Starac zaklima glavom i reče: 

»Da, vi je i previše ljubite — i siguran sam, 
da vas ne ću moći odvratiti od vaše namjere . . . 
Znam, vaše se srce ne mijenja... No vidite, 
gospodine vojvodo, ovo što sam ja ponosan i 
ohol, jedino sam zbog vas, a ne zbog sebe, pa 
sam tako za svog gospodara sanjao i jedno ve- 
ličanstveno vjenčanje, koje će još više podići 
sjaj kuće Saillesa ... Vi biste mogli izabirati 
štogod biste htjeli . . .« 



U glasu starog Martina drhtao je zanos, a 
Stanislav je ganuto gledao tog čovjeka, koji 
mu je bio žrtvovao čitavog sebe, jer je u njemu 
vidio potomka onog roda, kojemu su on i nje- 
govi uvijek vjerno služili ... U ovom prevratni- 
čkom stoljeću, u kojemu gospodare smatraju 
neprijateljima, Martin Regent bio je divan osta- 
tak lijepih prošlih vremena. 



»Međutim radite, kako hoćete, gospodine voj- 
vodo,« reče Martin uz duboki uzdah. »Ja ipak 
iznad svega volim, da vas vidim sretnog. Tome 
sam voljan i sada kao i dosad sve žrtvovati . . . 

cicu, da osvijetli slabašno lice Julijane Waillant, 
njezine krhke ručice i plave kose. Te su njezine 
kose bile spuštene na stari i tamni platneni po- 
krivač, koji je jedini pokrivao krevet, jer u 
onoj sirotinjskoj kolibi nisu ni znali za plahte. 



— A sada, ako vam je po volji, razmotrimo malo 
naš navalni plan . . .« 

TREĆI DIO 



NOVE BORBE I NEZADOVOLJSTVA 
Blijedo prosinačko sunce prodiralo je kroz 
prašinu i paučinu na prozorčiću i ulazilo u ku- 



(Nastavit će se.) 



ris pisao Vinko Rapić 
Nekako je prevladalo, da se djeca više šalju 
na more. Za učenike pučkih škola najpoznatije 
su kolonije u Selcima kod Crikvenice, a za đake 
srednjih škola u Martinšćici. 

Martinšćica je uzorno uređena za đačko lje- 
tovanje. Udaljena je 3 km od Sušaka. Ljetova- 
lište se sastoji od više posebnih zgrada, a u 
sredini nalazi se prekrasan sjenoviti park sta- 
rih platana sa malom kapelicom, gdje đaci pri- 
bivaju svake nedjelje i blagdana sv. misi. Ljeto- 
valište ima 32 mala čamca (lastavice-sandoline), 
zatim 6 većih športskih čamaca i 5 običnih bar- 
ki. Prema tomu svaki đak može dnevno veslati 
najmanje jedan sat. Posebni stručni nastavnici 
uče djecu plivati. Svih nastavnika profesora ima 
u ljetovalištu preko 20, tako da su đaci pod ne- 
prestanim nadzorom, te je mnogo pažnje posve- 
ćeno odgojnoj strani ovog đačkog zajedničkog 
života. Za vježbu i zabavu ima ljetovalište 2 
odskočne daske, veliku puzaljku (tobogan) i na- 
ročito zabavnu ljuljačku te ostale zgodne i lije- 
pe igre. Osim toga postoje 2 tenis-igrališta, dvo- 
rana za ping-pong, ruske kuglane itd. Posebno 
ima uređena ambulanta, u ko- 
..^j, , ... joj vrše svaki dan službu lij e- 

lif - čnik i do 3 sestre pomoćnice. Da 

bi se učenici upoznali s Hrvat- 
skim Primorjem, priređuju se 
dva izleta parobrodom u Crikve- 
nicu, pa oko otoka Krka, zatim 
na Rab i na Istarsku obalu u 
Opatiju. Osim toga postoji za 
"fWT i lllr r t,a ^ e ‘ posebna knjižnica pod 
vodstvom nastavnika. Dva puta 
tjedno je kino pod vedrim ne- 
1 ^ bom. Hrana je u ljetovalištu 

IPngfiig obilna i ukusna, a sastoji se od 
f. J ~~\ obroka - u mjesecu srpnju pri- 
, ^ ma j u se samo učenici, a u kolo- 

vozu samo učenice. Opskrba za 
^ jednomjesečni boravak iznosi 

750 Din. Sve upute daje Uprava 
\ v sC 7 i, Đačkog ljetovališta Martinščica, 
Zagreb, Mirogojska cesta 4. Ka- 
ko sam među profesorima, koji 
vrše nadzor nad đacima za vri- 
jeme ljetovanja u Martinšćici, i 
ja k ao uvjereni katolik, koji pa- 
7im ’ c * a se ni5ta ne dogodi, što 
bi se protivilo katoličkim duž- 
' nostima i katoličkim odgojnim 

principima, vodim svake godine 
\ i vlastitu djecu onamo na ljeto- 
^ iTO 1 ' ^ van je, pa mogu to ljetovalište 
svima preporučiti. 



I ovog će ljeta mnogi roditelji iz gradova po- 
slati svoju djecu nekamo na ljetovanje. Sad 
mnogi još neodlučno pitaju: »Kamo da pošalje- 
mo djecu? Gdje će im najbolje prijati zdravlju?« 
Jedni se odlučuju za more, drugi za gorske kra- 
jeve. Vrlo mnogi bi najradije pošli i sami s dje- 
com. I zaista najljepše je, kad cijela obitelj 
može zajedno provesti nekoliko tjedana lje- 
tovanja negdje izvan grada. To je za cijelu obi- 
telj i tjelesno i duševno osvježenje, a uz to ve- 
lika radost, što svi eto zajedno mogu provesti 
u Božjoj prirodi dane odmora, bezbrige i ra- 
zonode. Jednako je to lijepo i u gorama i na 
moru. 

Ali teško je udesiti, da tako može cijela obi- 
telj zajedno ići na ljetovanje. Velik je to tro- 
šak. Roditelji kao roditelji u takvom slučaju u 
prvom redu misle na svoju djecu: nek bar ona 
idu na ljetovanje, da im se mlado zdravlje učvr- 
sti za daljnje napore školskog života, koji iscr- 
pljuje dječje snage. I tako onda djecu daju u 
đačke kolonije, koje pod vodstvom učitelja i 
profesora odlaze ili u gore ili na more. 



Diftničo iifiovousu; mncTin scica 



Moj medo Berlingot 



U svakoj obitelji ima nekih pripovijedaka, 
koje se bez umora neprestano ponavljaju. Slu- 
šaoci, koji ih već poznavaju u tančine, slušaju 
ih uvijek s istim užitkom . . . Iza moje udaje naj- 
omiljelija pripovijest u našoj obitelji bila je 
pripovijest o mojemu medvjedu Berlingotu. 

»Pričaj nam, mamice, još jednom onu zgodu 

0 Berlingotu!« 

Kako da ne udovoljim milim očima troje dje- 
čice, koje me nepomično promatraju i koje su 
neodoljive, kad nešto mole. 

Dinko, koji sada ima osam godina, pokazuje 
manje nestrpljivosti nego njegova braća. Mar- 
ko, kojemu je skoro sedam godina, pun je žara 

1 zanosa. Braco je najmlađi i najmanji, on je 
veliki obožavatelj starijih i svakog časa kliče 
od uzbuđenja . . . Eno ih. Svaki je uronio svoj 
pogled u moje oči i ponavlja s uvjerenjem: 

»Pripovijest o Berlingotu, mamice! . . . Bili 
smo jako dobri! . . .« 

Ovaj puta su istinu rekli: Dinko i Marko bili 
su naučili svoje zadaće, a Braco je lijepo spre- 
mio svoje igračke u košaru. S pletivom u ruci 
zadovoljit ću svojim malim tiranima. 

»Kad je vaša mamica bila malena kao Braco 
— prije sam govorila: kao Dinko, onda: kao 
Marko. Kako se obadvojica sjećaju te časti! • — 
kum joj je donio krasnog medvjeda sa sjaj- 
nim očima i lijepim krznom i za širokom ze- 
lenom vrpcom oko vrata . . . Oh, kako je taj 
medo bio velik; skoro kao i ja! I bojala sam ga 
se, no vrlo mi se dopadao . . . 

— Kako ćeš ga nazvati? — upita me moj 
kum. 

Kako ja nisam odgovorila odmah, moj kum 
je rekao: 

— Moguće Martin? 

Bojala sam se, da bih ga razljutila, ako bih 
mu to odbila, pa sam sva nesretna promrmljala: 

— - Dobro ... ali ja bih rade: Berlingot! . . . 

Svi su se tome nasmijali i »Berlingot« je bio 
prihvaćen. 

Od toga dana moj me Berlingot nije ostav- 
ljao. Radi njega zaboravila sam svoju lutku, 
maloga psića od velura i zečića muzikaša . . . 
Berlingot je spavao kraj mojih nogu u krevetu, 
pratio me na mojim šetnjama, a bio je i pred- 
met, radi kojega sam znala pretrpjeti i kaznu. 
Jer jedne zimske večeri bojala sam se, da mu 
ne bi bilo zima, pa sam ga pokrila s jednim rup- 
cem, koji su dugo vremena morali tražiti po 
kući . . . 

Kad je došlo vrijeme da idem u školu, mnogo 
sam plakala na pomisao, da moram ostaviti Ber- 
| lingota, ali sam ga na večer dočekala s puno 
| više veselja. Htjela sam da i on sa mnom uči, 
1 pa sam mu metnula u šapu crvenu olovku i 



Napisala Lucienne Chantal 

tako sam s većom odvažnošću nastavila svoje 
zadatke. 

Ali ja sam rasla: sa deset, dvanaest, četrnaest 
godina medo je sačuvao svoje mjesto u jednom 
kutu divana, gdje je činio vrlo lijepu figuru. 
To je bio medo zbilja odlične kvalitete, jer mu 
je krzno sačuvalo sjaj kao prvog dana. Oko 
vrata imao je kravatu, na koju sam izvezla nje- 
govo ime, i to mu je vrlo lijepo pristajalo. 

A onda, moji dragi mališi, vaša je majčica po- 
stala mlada djevojka, koja je prošla teške ispi- 
te — i nije imala vremena da čuva Berlingota. 
A on se dosađivao osamljen, jer je učinjen, da 
zabavlja djecu, koje nije bilo više oko njega. 
Zato mi je jednoga dana rekla vaša baka: 

— Preko praznika otići ćeš k stricu! Uzmi 
sa sobom i Berlingota, neka- se s njim igraju 
tvoje sestrične. 

Jadni moj Berlingot, moramo se rastati! Bila 
sam veoma žalosna. Uredila sam ga i zamotala 
u debeli papir . . . Stričevo imanje bilo je dosta 
daleko, a putovalo se vlakom u noći. Oko pola 
no.ći moralo se prelaziti u novi vlak. Ja sam se 
zbudila u zadnji čas, kad je već lokomotiva 
ulazila u stanicu. Brzo sam skupila stvari i tek 
kad sam bila u novom vagonu, opazila sam, da 
nema mojeg Berlingota. Zamislite moju tugu! 
Mislila sam, da je to kazna, što nisam drage vo- 
lje pristala da ga dadem sestričnama . . . 

Osam dana iza toga zaustavila se neka ne- 
poznata kočija pred kućom moga strica. Stajala 
sam pred vratima, malo smetena radi neočeki- 
vanog posjetitelja, koji mi se činio odnekle po- 
znat . . . Nosio je dugački paket brižno zamotan. 
Upitala sam ga, radi čega je došao, a on mi re- 
če smiješeći se: 

— Gospojice, sretan sam, što vam mogu pre- 
dati vašeg medvjeda zdravog i čitavog, i ne za- 
mjerite, što to nisam odmah učinio. 

Berlingot, moj dragi Berlingot! . . . Kojim si 
ti čudom došao opet u moje ruke? 

— Vrlo jednostavno, — ispripovijeda spa- 
sioc Berlingota, — putovao sam u istom odjelu, 
u kojemu i vi, a kad ste izišli, opazio sam, da 
je ostao jedan vaš paket. Tražio sam znak, po 
kojemu bih mogao naći mogućnost da vam ga 
vratim, i našao sam u paketu zgužvano pismo s 
vašom adresom. Na taj sam način eto ipak uspio 
da vam vratim vašeg medvjeda . . .« 

* 

»I to je bio tatica!« . . . poviče Marko, koji je 
jedva dočekao svršetak, da može povikati. * 

Nato se trio smijući se i gurajući približi or- 
maru, u kojemu je bio spremljen moj dobri 
medo . . . Papir se otvorio — i pojavio se Berlin- 
got, stara i vjerna igračka, koju moja ruka još 
uvijek miluje s nježnim osjećajem . . . 






Književnost 

»Božji bjegunac« od Petra Grgeča 



Kad nam je prije podrug go- 
dine došla u ruke divna knjiga 
»Sveta Hrvatska« od Petra Gr- 
geča (izdanje Dobre Štampe u 
Požegi), knjiga, kakvih je po 
zanimljivosti i vrijednosti malo 
kod nas Hrvata izašlo u posljed- 
nje vrijeme, upalo nam je u oči, 
da Grgeč o svetim Hrvatima ra- 
do priča' u stihovima. ' U toj 
smo već knjigi čitali, kako je 
na jednostavan, lagan, neprisi- 
ljen način opjevao bi. Augusti- 
na Kažotića, bi. Nikolu Tavilića, 
bi. Marka Križevčanina, bi. Gra- 
ciju iz Mula pa onda i nebeati- 
ficirane svete Hrvate Remetske 
mučenike i Petra Barbarića. Či- 
tajući te stihove o hrvatskim 
ugodnicima Božjim i nehotice 
smo rekli, da je šteta, što ta Gr- 
gecova knjiga ne će dospjeti i 
u ruke širih narodnih slojeva, 
koji bi te pjesme tako rado pri- 
mili i čitali. 

Ta je misao evo donekle 
ostvarena izdanjem knjižice 
»Božji bjegunac«*, u kojoj je 
Petar Grgeč opjevao život sv-e- 

* Petar Grgeč: Božji bjegu- 
nac — časni sluga fra Šimun Fili- 
pović — , izdanje tiskare »Račić«, Ši- 
benik 1939., str. 64., cijena 10 dinara. 



tog bosanskog franjevca fra Ši- 
muna Filipovića. Ponajprije tu 
taj sveti lik i njegovo značenje 
prikazuje u prozi u uvodu knji- 
žice, a onda ga čitaočevoj duši 




PETAR GRGEČ 

približuje stihovima, i to opšir- 
nije, nego što je opjevao dosa- 
da ijednog svetog Hrvata. U tim 
se stihovima očituje jednostav- 
nost ritmike narodne pjesme, 



izražajna tehnika, frazeologija i 
epska opširnost narodne pjesme, 
a sve teče tako lijepo, tako pri- 
rodno, tako ugodno, te će to s 
jednakim užitkom čitati i inteli- 
gentni i manje inteligentni čita- 
lac. 

Popuralizacija hrvatskih ugod- 
nika Božjih još je uvijek neo- 
brađeno polje. Mnogo i mnogo 
treba tu još učiniti, da hrvatski 
narod sebi postane svijestan, ko- 
liko je za nj golemo duhovno 
dobro skriveno u tim svetim si- 
novima Hrvatske. A baš tu tre- 
ba velik dio da pridonese i hr- 
vatska književnost i umjetnost. 
Upravo je književnosti i umjet- 
nosti dana najveća mogućnost, 
da uzveliča narodne velikane, 
među koje na prvom mjestu 
ubrajamo i svete Hrvate. Petar 
Grgeč svojim sjajnim perom i 
eto posve osebujnim načinom, 
stihom, čini u tom smjeru veliku 
stvar, koju možda sitničava sa- 
dašnjost još ne zna pravo oci- 
jeniti. Ali uspjeh ne će izo- 
stati. Zato smo mu zahvalni za 
ovu krasnu knjižicu, koju treba 
svima najtoplije preporučiti. 

Dr. J. Andrić 



Majka pravda 



Svatko je kovač svoje sreće, veli naša stara 
poslovica. Ako danas u svijetu trpimo i patimo, 
to je najviše radi naših grijeha i opačina. Mi 
smo sami uzrok našem jadu i nevolji. Ta mo- 
žemo li i za čas pomisliti svijet bez Pravde, 
koja mora da vrši svoje baš radi dobra i op- 
stanka svijeta! Pravda nam se ukazuje u svo- 
me djelovanju kao majka u životu svoje djece. 

Kakogod pametna djeca vele, moramo i mi 
ljudi cijeloga svijeta činiti, ako želimo da bu- 
demo pametni, i da cijenimo ruku, koja nad 
nama bdije, koja nas čuva i od zla brani, ali 
i koja nas kara i tuče, kad to zavrijedimo, jer 
se to sve događa, da nas odvrati od zla i ne- 
sreće, koju smo stvorili po svojim rđavim dje- 
lima. Kako majka vodi svoju rođenu djecu na 
pravu stazu, kad joj ona zađu s puta, tako radi 
i Pj-avda, ona Vječna Pravda — Bog — sa čo- 
vječanstvom. Zna da i miluje i blagostanjem i 
srećom, zna da šiba i Cezarom i Atilom, a jedno 
i drugo opet za naše dobro. Kako je majka 
puna ljubavi prema svojoj djeci, tako je i Bo- 
žja Pravda prema svim ljudima, jer ona jednim 
svojim smiješkom vraća život, pa čovječanstvo 
lako zaboravlja na pretrpljene jade i bičeve. 

356 



Da zla nema, ne bi ni šiba bilo. Da čovječan- 
stvo nema velikih i teških grijeha na svojoj 
duši, ne bi bilo ni ratova. No Pravda ide i da- 
lje. Kako se god majka laća i težih kazna, da 
očuva svoje dijete od viših zala i opačina, tako 
i Pravda pušta na čovječanstvo gdjekada i ku- 
gu i glad uz rat, da ga privede opet k sebi u 
svoje krilo. Ooće, da se čovječanstvo osjeti u 
nevolji, pa da se pokaje i dođe k sebi. Nije 
majci milo tući i šibati, ali mora, jer voli svoju 
djecu. I Pravdi nijesu mili ni ratovi ni glad ni 
kuga, ali ih opet pripušta, da dovede palo čo- 
vječanstvo na pravi put, koji vodi k Bogu. Za- 
to u svemu, što nas snalazi i što nas još može 
snaći, gledajmo prst Božji i Njegovu svetu vo- 
lju. Priznajmo svoje grijehe, pokajmo se i vje- 
rujmo u Božju Dobrotu, pa ćemo sve lakše 
podnijeti. Ne smijemo očajavati, jer Bog svo- 
je nikada ne zapušta. Budimo pravedni, molimo, 
radimo, strpljivo podnosimo i Bog će nas po- 
moći. Mi smo djeca Božja i Pravda nas ne će 
zapustiti, dok se budemo oslanjali na Boga i vje- 
rovali u Njegovo veliko milosrđe, koje drži još 
na nogama ovaj opaki svijet, jer je ljubav Bo- 
žja neizmjerna. Dr. Š. 

Z A DOBRE DOMAĆICE 



Kućni savjeti 

Čišćenje hrastovih parketa. Zama- 
zani se hrastovi parketi ne smiju 
prati vodom, jer od vode postanu ta- 
mniji. Ako nijesu previše zamazani, 
operu se benzinom. Preveć zamazani 
moraju se ostrugati blanjom. Može- 
mo ih ostrugati sami žicom, koja je 
za to priređena. Kad smo ih tako oči- 
stili, onda ćemo parkete namazati ili 
kupovnom mašću za parkete ili maš- 
ću, koju smo sami priredili. Ta se 
mast pravi od benzina i od čistog 
pčelinjeg voska ovako: Nožem ćemo 
nastrugati vosak pa ćemo ga metnuti 
ili u cijelu limenu kutiju ili u kakvu 
staklenku. Sad ćemo u posudu naliti 
benzina za podove. Posudu ćemo sta- 
viti na kraj toplog štednjaka ili pre- 
ko noći u toplu pećnicu, da se ra- 
stvori vosak i da pasta bude meka- 
nija, te da se ljepše sjaji pod. Samo 
treba paziti na benzin, jer je on lako 
upaljiv. Ne smijemo dakle posudu s 
benzinom staviti u vruću pećnicu, već 
u mlaku. Tom se pastom namažu oči- 
šćeni ili ostrugani podovi, a zatim se 
taru čvrstom kefom sve dotle, dok 
ne nastanu sjajni. 

Sušenje zelenja. Zelenje — kao 
peršin, mrkva, paštrnjak, celer, ko- 
raba i repa — može se osušiti > ta- 
ko spremiti za zimu. To zelenje mo- 
ra biti mlado i svježe. Ponajprije ga 
moramo dobro oprati, ostrugati ili 
oguliti te izrezati na tanke komadi- 
će. Baš tako, kao da ga sada pripre- 
mamo za jelo. Izrezano ćemo oprati 
vrelom osoljenom vodom. To smije 
trajati oko osam minuta. Sad ćemo 
ga izvaditi iz vruće vode, dobro oci- 
jediti i razastrti na ljesice za suše- 
nje. Njih ćemo poturiti u štednjak, 
koji ne smije biti preveć ugrijan. To 
je najbolje učiniti iza skuhanog 
objeda ili večere. Zelenje mora biti 
tanko razastrto, jer će se bolje i 
brže osušiti. Treba ga ponekad i 
promiješati. Osušeno se zelenje spre- 
ma u platnene kesice i čuva na hla- 
dnom i propusnom mjestu. I. S. 



GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOIĆ, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale j oslo- 
ve, koji u tu struku zasijecaju. Sve radnje 
izvodim najsoiidnije u najkraćem roku uz 
najumjerenije cijene. Tražite ponude. 



GENERALNO ZASTUPSTVO 

N AJ SAVRŠENIJE F. SCHHEIDEB 

H Av«?eta ZAGREB, niicaiićeva 10 

Najveća katolička tvrtka glazbala u državi 



Da požutjelo rublje opet pobijeli. 

Požutjelo će rublje opet pobijeliti 
ako ga nekoliko dana kvasimo u mla- 
ćenici, a onda isperemo u čistoj vo- 
di. Nemamo li dosta mlaćenice, onda 
ćemo ga nakvasiti u toploj vodi, u 
koju smo metnuli malo boraksa. Za- 
tim ćemo ga isprati u čistoj vodi, 
kojoj smo dodali malo plavila i soli. 

Smrad iz kuhinjske školjke. Cesto 
se diže neugodan vonj iz kuhinjske 
školjke. Osobito se to dešava ljeti 
pred kišu i za velike vrućine. Taj 
ćemo smrad odstraniti, ako metne- 
mo u školjku posve malo sode bikar- 
bone ili oveći komad obične sode, a 
zatim pustimo da na nj kapa voda. 
Osim toga treba na kadama u ku- 
paonama i na umivaoniku držati za- 
tvorene rupe. I. Sitarić 

Ružan običaj kod jela. Neka su dje- 
ca kod jela nemirna. To ne valja. Pri 
jelu treba djeca da su mirna. Potre- 
bno je to radi lakše probave, jer ne- 
mirna djeca kod jela ne mogu jele 
valjano prožvakati i usitniti zubima. 
Ima puno djece, koja u sebe trpaju 
cijele komade, ne prožvakavši ih va- 
ljano. Ni to ne valja. Roditelji, koji 
to ne znaju, nemoćni su, te misle, da 
je tome kriv želudac. Nu većinom je 
tome kriv način kako se jede. Zatim 
je krivo nedovoljno sažvakanje u 
ustima, a ne priredba dotičnog jela 
ili želudac. I. S. 

Dobar tek 

Govedski jezik s hrenom. Skuhaj 
govedski jezik u slanoj vodi, dok ne 
postane mekan, pa skini kožu i na- 
reži jezik na ploške, poslaži u zdje- 
lu, pospi naribanim hrenom i ukrasi 
zeleniku peršinom. 

Gljive s rižom. Očišćene, na plo- 
ške narezane gljive posoli i pirjaj 
na malo masti. Malo popapri i do- 
daj nasjeckanog zelenog peršina. U 
juhi skuhaj riže, pa naslaži sloj te 
riže. u šerpu, na nju poslaži pirjanih 
gljiva, zatim opet sloj riže i opet 
sloj gljiva. Odozgo naspi razmućeno 
jaje, metni na to malo masti i lijepo 
prepeći u pečenjari. 

Pirjana salata s graškom. Oprano 
lišće salata skuhaj u slanoj vodi, 
oplahni hladnom vodom i razreži na 
sitne komadiće. Načini blijedi zapr- 
žak, u nj stavi grašak, koji si prije 
pirjala i malo zasladila te pobibe- 
rila. Dodaj nasječenu skuhanu salatu 
i sve još neko vrijeme pirjaj. 

Kolač od trešanja. Miješaj 7 dkg 
guščije masti, 4 dkg šećera i 10 dkg 
brašna. Namaži tepsiju mašću, pospi 
brašnom i uspi u nj tijesto, na koje 

Prodaja i vlastita izradba svih vrsti 
muških i ženskih šešira i kapa. 
Primaju se popravci uz vrlo solidne 
cijene. 

Preporučam se cij. mušterijama. 



gusto naspi trešanja, a po volji i na- 
sjeckanih badema. Peći u pečenjari, 
dok ne bude svijetlo-smeđe. 

Okrugljice od krumpira s trešnja- 
ma. Miješaj malo masti s pol kg sku- 
hanih i zgnječenih (pasiranih) krum- 
pira, 2 jaja, malo soli i šećera te s 
toliko brašna, da tijesto postane gu- 
sto. Načini okrugljice punjene tre- 
šnjama. Kuhaj ih u slanoj vodi, metni 
na zdjelu i pospi mašću i preprženim 
žemljinim mrvicama. 

Naduvak od trešanja. Miješaj do- 
bro 6 dkg maslaca, 10 dkg šećera i 
5 žumanjaka te dodaj 8 dkg žemljinih 
mrvica, K litre vrhnja, 5 dkg sa- 
mljevenih oraha, 5 dkg nasjeckanih 
badema, nasjeckane kore od polo- 
vice limuna, snijeg od 5 bjelanjaka 
i pol kilograma trešanja bez koštica. 
Tu smjesu uspi u namašćeni oblik za 
naduvak i peci polagano Vi sata. 



Kuhinjski kalendar 


Lipanj 

Subota 

17 


Objed: Juha od graška. Gljive 
s rižom. Naduvak od trešnja. 

Večera: Govedski jezik s hre- 
nom. Jagode. 


Nedjelja 

18 


Objed: Juha od kosti s jetrenom 
savijačom. Prženi pilići sa salatom. 
Kolač od trešanja. 

Večera: Plućica. 


Ponedj. 

19 


Objed: Juha od cvjetače. Okru- 
gljice od krumpira s trešnjama. 

Večera: Pečeni mladi krumpir 
sa salatom . 


Utorak 

20 


Objed: Juha od mrkve. Pirjana 
salata sa graškom. Kompot od tre- 
šanja. 

Večera: Sir s vrhnjem. 


Srijeda 

21 


Objed: Juha od rajčice s rižom. 
Savijača s trešnjama. 

Večera: Špinat s jajima. 


Četvrtak 

22 


Objed: Pileći paprikaš sa žličnja- 
cima. Drobljenac sa trešnjama. 
Večera: Žganci s mlijekom. 


Petak 

23 


Objed: Mliječna juha. Varivo od 
graška s profeznama. 

Večera: Gljive s rižom. 


Subota 

24 


Objed: Juha od krumpira. Tele- 
ća jetra u/vrhnju sa žličnjacima. Kre- 
ma od jagoda. 

Večera: Naduvak od riže s kom- 
potom od trešanja. 


Nedjelja 

25 


Objed: Govedska juha s rezan- 
cima. Govedina s krumpirom i uma- 
kom od kopra. Kolač s jagodama. 

Večera: Hrenovke sa senfom. 
Voće. 


Ponedj. 

26 


Objed: Prežgana juha. Makaro- 
ni s mesom. Naduvak od trešanja. 

Večera: Pečeni krumpir, pirja- 
ni grašak i salata. 














Prema istoimenom romanu Mark Twaina 



Slike i tekst od M. Fučića 




79. Konačno se Toma uspeo u ba- 
lon i zaustavio motor, koji je sop- 
tao i šumio od silnog rada. 

Onaj zvrkasti, smeteni Jim dignuo 
je balon u vrtoglavu visinu, iz koje 
su se lavovi pričinjali kao točkice. 



80. Ali, eto jada iznenada! Huck se 
opet nije mogao popeti u balon. 
»Oh, Tome, što ću sad? Pomozi mi!« 
»Hm, znam, što ću! Potjerat ću ba- 
lon iznad jezera, a ti se onda samo 
otpusti. 



81. »Skači u vodu, Huck! Lavovi su 
nemoćni. Ne boj se!« »Hu-u« nemo- 
ćno usklikne Jim i iz čiste radosti 
pokaže im dugi nos. »Pazite! Opre- 
zno, jer se ne bih želio utopiti. Pa- 
zite dečki!« 





82. Pljas! pao je Huck u jezero, iz- 
ronio i legao na leđa. Bilo je krasno 
ovako se odmarati, dok su se neda- 
leko na obali lavovi urličući od bijesa 
stali gristi i tući. 



83. »Ej Huck! Dosta je bilo ljen- 
čarenja! Dođi nam pomoći! Nemamo 
svježeg mesa; idemo u lov na lavove.« 

Pomogli su Hucku da se popne, 
a onda krenuli u lov . . . 



84. »Pazi, oprezno!... Spusti mu 
omču oko kike . . .« »Hu, to budeš 
kakti jeno krasen pečejne! Puno re- 
mek-bifteki!« »Maj si!« usklikne Tom 
i povuče konop. 



Dobrijan no kupanju 




I čiki se ovih dana 
kupati već htjelo, 
svukao se i za grmom 
sakrio odijelo. 



Do tog grma eto tata Okupo se čika, pa će 
iz lopovske čete, kući da se sprema: 

zgrabi robu našeg čike, bijesno vikne, kada vidje, 
pa podbrusi pete. da odijela nema. 



Šta će? Kud će? Nego hajde 
bez odijela kući. 

Ne smijte se čiki, djeco, 
mogli biste pući . . . 



ilustrovani tjednik , Obitelj “ stoji 3 Din po broju. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. „ Obitelj “ izdaje Konzorcij hura Dobre Štampe. Za izdavača i uredništvo odgovara Dr Josip Andrić, glavni urednik , Obitelji' 
Zagreb, Trei.kova 1. Adresa uredništva i uprave .Obitelji": Zagreb, Trg Kralja Tomislava 21 Telefon 54-17. Ček. rač. pošt. šted. br 33.53t 
. Obitelj " se tiska u Tiskari Narodnih Novina u Zagrebu. Za tiskaru odgovara V. Kirin, Deželićeva ul. 2. 

U Zagrebu prije 60 godina 

1879. godine, kada je Zagreb brojio točno 29.218 stanovnika, osnovana je u 
Ilici na broju 50 tvrtka Kastner i Ohler. U lokalu, koji je zapremao jedva 
20 m'-' (i koji, osim što je bio mračan, nije imao nikakve naročite karakte- 
ristike) pokojni Karl Kastner i Herman Ohler udarili su temelje poduzeću, 
koje je danas poznato diljem čitave naše domovine. Kao dobri trgovci, koji 
poznaju i osjećaju potrebe svoje okoline, Kastner i Ohler ubrzo su stekli veliki 
krug mušterija tako, da je — već u 2. godini poslovanja! — tvrtka preseljena u 
Mesničku ulicu 1, u veće poslovne prostorije i bliže središtu grada. Taj novi 
lokal imao je već i izlog (rijetkost za ono vrijeme!), u kojemu je bila izložena 
razna roba. 

Nekako u to doba pada potresna katastrofa, koja je zadesila Zagreb, a kojom 
prilikom su Kastner i Ohler ponudili gradskom poglavarstvu šatore za stanov- 
ništvo, koje je željelo da se skloni na nekadašnje »šusterske vrtove«. 

Rapidan razvoj tvrtke izazvao je opet već slijedeće, 1882. godine potrebu, da 
se poduzeće ponovno preseli u veće prostorije. Tako je još iste godine tvrtka 
preseljena u Ilicu na broj 16. Na tom mjestu započeo je snažan razvoj podu- 
zeća, koje je u tom lokalu ostalo sve do 1903. godine, kada je tvrtka Kastner 
i Ohler preseljena u lokal u palaču »Hotela caru austrijanskomu« u Ilici na 
broju 4. Dalnjih godina Kastner i Ohler razvijao se tako brzo, da je čitava 
palača spomenutog hotela (u razdoblju od 1912. do 1914.) pregradnjom pre- 
tvorena u trgovačku kuću. Svjetski rat odgodio je konačnu izgradnju tako, 
da je današnja palača sa monumentalnim pročeljem, kao dokazom ogromnog 
napretka tvrtke Kastner i Ohler, dovršena tek 1928. godine. 

Međutim razvoj Kastnera i Ohlera nije zastao! 1936. proširila se tvrtka i u 
susjednu zgradu, u kojoj se do tada nalazio »Grand hotel«, te ju pregradila 
za svoje svrhe. I jednog dana osvanuli su u Ilici izlozi, koji su svojom raskoši 
zadivili čitavi Zagreb i postali atrakcija Ilice. 

U kratko rečeno: 

Uporedo sa razvitkom grada Zagreba išao je i razvoj tvrtke Kastner i Ohler, 
koja je od skromne trgovine Zagreba sa 29.000 stanovnika postala najveća 
robna kuća u državi i u Zagrebu sa zamalo 300.000 stanovnika. 

Robna kuća 





